stanford-oval/wikipedia huggingface dataset:
Belousov–Zhabotinskyn reaktio
Mekanismi

Reaktion mekanismi on monimutkainen. Reaktiossa käytetään tavallisesti hapetus-pelkistyskatalyyttiä: tavallisia ovat Ce(+III)/Ce(+IV), Mn(+II) tai ferroiini), mutta myös ruteniumkomplekseja on tutkittu. Reaktio vaatii orgaanisen molekyylin, joka on helppo bromata ja hapettuu helposti. Tavallisesti tämä on malonihappo, mutta myös sitruunahappoa on käytetty. Reaktio vaatii bromaattia, joka on tavallisesti kalium- tai natriumbromaattia. Aineet liuotetaan tavallisesti joko rikki- tai typpihappoon.
Reaktiomekanismi voidaan tiivistää kymmeneen reaktioyhtälöön:
Biker Mice from Mars (Super Nintendo)

| Biker Mice From Mars |
| --- | --- |

Kehittäjä:  Konami
Julkaisija:  Konami
Julkaistu:  EU tammikuu 1994NA helmikuu 1994
Lajityyppi:  ajopeli
Pelimuoto:  yksinpeli, moninpeli
Alusta:  Super Nintendo Entertainment System
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK  : 
Biker Mice from Mars on Konamin kehittämä ja julkaisema ajopeli, joka on julkaistu vuonna 1994 SNES -pelikonsolille. Peli perustuu samannimiseen animaatiosarjaan Prätkähiiret.
Pelattavuus

Pelissä on kaksi erilaista kilpailua ja yksi harjoituspeli. Tavallisessa kilpailussa on tarkoitus voittaa muut pelissä olevat vastustajat moottoripyöräajokilpailuissa, jonka saavutettua sai pokaalin, kun taas häviäjänä joutui aloittamaan pelin alusta. Peli on kolmivaiheinen. Ensimmäinen vaihe käsittää neljä kilpailua, jonka päätteeksi kokonaispisteissä kolme parasta jatkaa toiselle kierrokselle ja sen ulkopuolelle jääneenä joutuu aloittamaan pelin alusta. Sama on myös toisella ja kolmannella kierroksella, jossa viiden kisan jälkeen kolme parasta jatkaa. Pelin aikana sai kerättyä rahaa, joilla sai ostettua paremman moottorin, renkaat, suojia ja aseita. Toisessa kilpailussa idea on sama, mutta pelaajan menetettyä kaikki kolme elämäänsä kilpailun aikana peli päättyy siihen.
Pelattavat hahmot

Turbo
Moto
Vinski
Lalli Leipäjuusto
Rasvanahka
Professori Nuikki
Aiheesta muualla

Biker Mice from Mars MobyGamesissa (englanniksi)
Prätkähiiret
| --- | --- |
Hahmot: 
Sankarihahmot:  Turbo • Vinski • Moto • Santtu • Rontti • Minni • Miihkali • Anni
Pääviholliset:  Lalli Leipäjuusto • Professori Nuikki • Rasvanahka • Mutantti • Monttupomo • Ylipäällikkö Camembert • Teuvo Tahko • Rami Palkki • Kattinaattori • Hannibal T. Karvapallo • Tohtori Katinkoski
TV-sarjat:  Prätkähiiret (1993–1996) (tuotantokaudet: 1., 2., 3.) • Prätkähiiret (2006–2007) (tuotantokaudet: 1.)
Sarjakuvat:  Biker Mice from Mars
Videopelit:  Biker Mice From Mars (1994) • Biker Mice From Mars (2006)
Tehvandi suusahüppemäed

| Tehvandi suusahüppemäed |
| --- | --- |

Sijainti
Paikkakunta:   Otepää, Viro
Koordinaatit:  58°02′57″N, 26°31′07″E
Avattu:  14.1.1968
Remontoitu:  1993–1994, 2006–2008
Muut mäet:  Apteekrimäe suusahüppemäed
Seura:  Otepää Spordiklubi
Tehvandi K90 suusahüppemägi
K-piste:  90 metriä
Mäkikoko:  97 metriä
Mäkiennätys:  103,0 metriä  Jarl Magnus Riiber (11.2.2024)
Naisten mäkiennätys:  102,0 metriä  Mari Leinan Lund (8.2.2024)
Kesämäkiennätys:  102,5 metriä  Artti Aigro (7.10.2017)
Naisten kesämäkiennätys:  94,5 metriä  Mariia Iakovleva (4.7.2021)
Avattu:  18.1.2008
Muovitus:  Kyllä
Tornin korkeus:  54,68 m
Vauhtimäen pituus:  89,09 m
Vauhtimäen kulma:  35°
Keulan pituus:  5,1 m
Keulan korkeus:  2,36 m
Keulan kulma:  10,95°
Alastulorinteen kulma:  34°
Tehvandi K70 suusahüppemägi
K-piste:  70 metriä
Mäkikoko:  76 metriä
Mäkiennätys:  78,5 metriä  Sergei Ponda
Avattu:  14.1.1968
Remontoitu:  1993–1994
Purettu:  2008
Muovitus:  Kyllä
Keulan kulma:  11°
Alastulorinteen kulma:  35°
Tehvandi K90 suusahüppemägi on hyppyrimäki Tehvandi spordikeskuksessa Otepäässä Virossa. Tehvandi K70 suusahüppemägi purettiin nykyisen K90-mäen vierestä vuonna 2008.
Historia

Ensimmäinen hyppyrimäki Otepäähän avattiin tammikuussa 1938 Apteekrimäelle. Tehvandin ensimmäinen hyppyrimäki, Tehvandi K70 suusahüppemägi, avattiin 14. tammikuuta 1968 ja vuosina 1993–1994 se rekonstruoitiin kokonaan samalle paikalle. Hyppyrimäessä harjoittelivat pääasiassa virolaiset mäkihyppääjät. Vuonna 2001 alettiin suunnitella normaalimäen rakentamista, jotta kansainväliset kilpailut olisivat mahdollisia.
Tehvandi K90 suusahüppemägin rahoitus saatiin koottua vuonna 2006 ja saman vuoden kesäkuussa aloitettiin sen rakennustyöt. Rakennustyöt valmistuivat lokakuussa 2007 ja avajaisia vietettiin 18. tammikuuta 2008. Normaalimäessä on keraaminen latu-ura, muovitus, valaistus, lumetusjärjestelmä sekä 33 metriä korkea kiipeilyseinä. Normaalimäen valmistuttua K70-mäki purettiin sen huonon kunnon takia.
Otepäässä järjestettiin hiihdon nuorten MM-kilpailut 2011. Kesällä 2017 HS-piste siirrettiin 100 metristä 97 metriin. Otepäässä järjestettiin ensimmäistä kertaa yhdistetyn maailmancupin ja naisten yhdistetyn Continental Cupin osakilpailut loppiaisviikonloppuna 2019. Myös vuotta aiemmin oli tarkoitus järjestää kyseiset kilpailut, mutta silloin ne jouduttiin perumaan lumen puutteen takia, naisille Continental Cupin kilpailut olisivat olleet kautta aikain ensimmäiset.
Mäkihypyn nuorten maailmanmestaruuden vuonna 2011 voitti bulgarialainen Vladimir Zografski, naisten kilpailun voitti ranskalainen Coline Mattel ja joukkuekilpailun voitti Itävalta joukkueella Markus Schiffner, Michael Hayböck, Stefan Kraft ja Thomas Lackner.
Tehvandi K90 suusahüppemägi > Mäkiennätyksen kehittyminen (miehet)

Mäkiennätyksen 103,0 metriä on hypännyt Jarl Magnus Riiber.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 18.1.2008 |  Mats Piho | 94,0 m | Avajaiset |  |
| 1.2.2008 |  Jussi Salo | 98,5 m |  |  |
| 2.2.2008 |  Antti Määttä | 99,0 m |  |  |
| 20.12.2009 |  Grzegorz Miętus | 99,0 m | Continental Cup |  |
| 9.1.2010 |  Yoshito Watabe | 99,0 m | Yhdistetyn Continental Cup |  |
| 25.1.2011 |  Kaarel Nurmsalu | 99,0 m | Nuorten MM-kilpailut 2011 |  |
| 26.1.2011 |  Markus Schiffner | 99,5 m | Nuorten MM-kilpailut 2011 |  |
| 28.1.2011 |  Stefan Kraft | 100,0 m | Nuorten MM-kilpailut 2011 |  |
| 24.2.2012 |  Jarl Magnus Riiber | 100,5 m |  |  |
| 27.2.2013 |  Artti Aigro | 102,0 m |  |  |
| 26.3.2017 |  Artti Aigro | 102,0 m | Viron-mestaruuskilpailut 2017 | HS100-mäen mäkiennätys |
| 13.3.2021 |  Artti Aigro | 102,0 m | Viron-mestaruuskilpailut 2021 |  |
| 8.2.2024 |  Stefan Rettenegger | 102,0 m | Yhdistetyn maailmancup |  |
| 10.2.2024 |  Stefan Rettenegger | 102,5 m | Yhdistetyn maailmancup |  |
| 11.2.2024 |  Jarl Magnus Riiber | 103,0 m | Yhdistetyn maailmancup |  |
Tehvandi K90 suusahüppemägi > Mäkiennätyksen kehittyminen (naiset)

Naisten mäkiennätyksen 102,0 metriä on hypännyt Mari Leinan Lund.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 25.1.2011 |  Katharina Keil | 62,0 m | Nuorten MM-kilpailut 2011 |  |
| 25.1.2011 |  Cornelia Roider | 66,0 m | Nuorten MM-kilpailut 2011 |  |
| 25.1.2011 |  Jacqueline Seifriedsberger | 73,5 m | Nuorten MM-kilpailut 2011 |  |
| 25.1.2011 |  Julia Kykkänen | 76,0 m | Nuorten MM-kilpailut 2011 |  |
| 25.1.2011 |  Coline Mattel | 78,0 m | Nuorten MM-kilpailut 2011 |  |
| 25.1.2011 |  Evelyn Insam | 79,0 m | Nuorten MM-kilpailut 2011 |  |
| 25.1.2011 |  Sara Takanashi | 79,5 m | Nuorten MM-kilpailut 2011 |  |
| 25.1.2011 |  Julia Kykkänen | 85,5 m | Nuorten MM-kilpailut 2011 |  |
| 25.1.2011 |  Coline Mattel | 88,5 m | Nuorten MM-kilpailut 2011 |  |
| 25.1.2011 |  Sara Takanashi | 101,5 m | Nuorten MM-kilpailut 2011 | HS100-mäen mäkiennätys |
| 8.2.2024 |  Mari Leinan Lund | 102,0 m | Yhdistetyn maailmancup |  |
Tehvandi K90 suusahüppemägi > Kesämäkiennätyksen kehittyminen (miehet)

Kesämäkiennätyksen 102,5 metriä on hypännyt Artti Aigro.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 14.8.2009 |  Kaarel Nurmsalu | 99,5 m |  |  |
| 3.10.2009 |  Siim-Tanel Sammelselg | 102,0 m |  | HS100-mäen kesämäkiennätys |
| 7.10.2017 |  Artti Aigro | 102,5 m | Viron nuorten kesämestaruuskilpailut 2017 |  |
Tehvandi K90 suusahüppemägi > Kesämäkiennätyksen kehittyminen (naiset)

Naisten kesämäkiennätyksen 94,5 metriä on hypännyt Mariia Iakovleva.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 20.9.2014 |  Annemarii Bendi | 83,0 m |  | HS100-mäen kesämäkiennätys |
| 2.7.2021 |  Jenny Rautionaho | 85,0 m | FIS Cup |  |
| 2.7.2021 |  Dong Bing | 91,5 m | FIS Cup |  |
| 3.7.2021 |  Jenny Rautionaho | 91,5 m | FIS Cup |  |
| 3.7.2021 |  Mariia Iakovleva | 92,0 m | FIS Cup |  |
| 3.7.2021 |  Dong Bing | 92,5 m | FIS Cup |  |
| 4.7.2021 |  Li Xueyao | 92,5 m | FIS Cup |  |
| 4.7.2021 |  Mariia Iakovleva | 94,5 m | FIS Cup |  |
Tehvandi K70 suusahüppemägi > Mäkiennätyksen kehittyminen

Mäkiennätyksen 78,5 metriä on hypännyt Sergei Ponda.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1968–1993 |  Sergei Ponda | 78,5 m |  | Alkuperäisen mäen mäkiennätys |
| 13.3.2003 |  Jaan Jüris | 75,5 m |  | Uusitun mäen mäkiennätys |
Bob Said

| Bob Said |
| --- | --- |

Henkilötiedot
Kansalaisuus:   Yhdysvallat
Formula 1 -ura
Aktiivivuodet:  1959
Talli(t):  Connaught
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Yhdysvaltain Grand Prix 1959
Viimeinen kilpailu:  Yhdysvaltain Grand Prix 1959
Boris "Bob" Said (5. toukokuuta 1932 New York – 24. maaliskuuta 2002 Seattle) oli yhdysvaltalainen F1-kuljettaja.
Ura

Said aloitti uransa ajamalla urheiluautoja ja oli ensimmäinen yhdysvaltalainen, joka voitti kilpailun toisen maailmansodan jälkeen Euroopassa Rouenin GP:ssä vuonna 1953. Euroopassa Said ajoi OSCA:n ja Ferrarin urheiluautoilla, kunnes palasi Amerikkaan kilpailemaan. Hän joutui vuonna 1955 Yhdysvaltojen Nassaussa järjestetyssä kilpailussa onnettomuuteen, minkä seurauksena joutui olemaan poissa kilparadoilta parin vuoden ajan tehden louhintaliiketoimintaa ja palattuaan kilparadoille kilpaili enää harvoin. Hän osallistui myös NASCARin Daytona 500 -kilpailuun vuonna 1959 sijoittuen 50.
Hän osallistui yhteen F1-osakilpailuun kaudella 1959, Yhdysvaltain GP:hen. Hän keskeytti kilpailussa eikä saavuttanut pisteitä.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1959 | Connaught Cars / Paul Emery | Connaught Type C | Alta S4 | MON | 500 | NED | FRA | GBR | GER | POR | ITA | USA Kesk. | - | 0 |
Said osallistui kahdesti olympialaisiin lajinaan rattikelkkailu (Grenoble vuonna 1968 ja Sapporo 1972). Hän tuotti myös dokumentin Mystery of the Sphynx ja teki 1960-luvulla kiinteistökauppaa. Hänen poikansa Boris Said III ajaa nykyään NASCAR-kilpailuissa.
Belgian Grand Prix 1986

Belgian Grand Prix 1986 oli Formula 1 -sarjan osakilpailu, joka ajettiin 25. toukokuuta 1986 Spa-Francorchamps'n radalla. Kilpailun voitti Williams-kuljettaja Nigel Mansell, joka lähti kilpailuun lähtöruudusta viisi.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Nigel Mansell | Williams-Honda | 43 | 1:27'57.925 | 5 | 9 |
| 2 | 12 |  Ayrton Senna | Lotus-Renault | 43 | + 19.827 | 4 | 6 |
| 3 | 28 |  Stefan Johansson | Ferrari | 43 | + 23.592 | 11 | 4 |
| 4 | 27 |  Michele Alboreto | Ferrari | 43 | + 29.634 | 9 | 3 |
| 5 | 26 |  Jacques Laffite | Ligier-Renault | 43 | + 1'10.690 | 17 | 2 |
| 6 | 1 |  Alain Prost | McLaren-TAG | 43 | + 2'17.772 | 3 | 1 |
| 7 | 19 |  Teo Fabi | Benetton-BMW | 42 | + 1 krs. | 6 |   |
| 8 | 7 |  Riccardo Patrese | Brabham-BMW | 42 | + 1 krs. | 15 |   |
| 9 | 17 |  Marc Surer | Arrows-BMW | 41 | + 2 krs. | 21 |   |
| 10 | 20 |  Gerhard Berger | Benetton-BMW | 41 | + 2 krs. | 2 |   |
| 11 | 15 |  Alan Jones | Lola-Ford | 40 | Polttoaine loppu | 16 |   |
| 12 | 4 |  Philippe Streiff | Tyrrell-Renault | 40 | + 3 krs. | 18 |   |
| 13 | 14 |  Jonathan Palmer | Zakspeed | 37 | + 6 krs. | 20 |   |
| Kesk. | 23 |  Andrea de Cesaris | Minardi-Motori Moderni | 35 | Polttoaine loppu | 19 |   |
| Kesk. | 29 |  Huub Rothengatter | Zakspeed | 25 | Sähköt | 23 |   |
| Kesk. | 3 |  Martin Brundle | Tyrrell-Renault | 25 | Vaihdelaatikko | 12 |   |
| Kesk. | 24 |  Alessandro Nannini | Minardi-Motori Moderni | 24 | Vaihdelaatikko | 22 |   |
| Kesk. | 25 |  René Arnoux | Ligier-Renault | 23 | Moottori | 7 |   |
| Kesk. | 6 |  Nelson Piquet | Williams-Honda | 16 | Turbo | 1 |   |
| Kesk. | 18 |  Thierry Boutsen | Arrows-BMW | 7 | Sähköt | 14 |   |
| Kesk. | 11 |  Johnny Dumfries | Lotus-Renault | 7 | Ulosajo | 13 |   |
| Kesk. | 2 |  Keke Rosberg | McLaren-TAG | 6 | Moottori | 8 |   |
| Kesk. | 21 |  Piercarlo Ghinzani | Osella-Alfa Romeo | 3 | Moottori | 24 |   |
| Kesk. | 22 |  Christian Danner | Osella-Alfa Romeo | 2 | Moottori | 25 |   |
| Kesk. | 16 |  Patrick Tambay | Lola-Ford | 0 | Onnettomuus | 10 |   |
Lähde:
Muuta

Paalupaikka: Nelson Piquet – 1'54.331
Nopein kierros: Alain Prost – 1'59.282 kierroksella 31
Terry Cavanagh

| Terry Cavanagh |
| --- | --- |

Henkilötiedot
Syntynyt: 14. tammikuuta 1984 (ikä 40)  Monaghan, Irlanti
Ammatti:  videopelisuunnittelija
Pelisuunnittelija
Tunnetuimmat työt:  VVVVVV
Aiheesta muualla
[distractionware.com Viralliset kotisivut]
Terry Cavanagh on irlantilainen ohjelmoija ja pelisuunnittelija. Hän on tullut kuuluisaksi kaupallisista videopeleistään VVVVVV, Super Hexagon ja Dicey Dungeons. Cavanagh on tehnyt vuodesta 2007 lähtien lukuisia ilmaisia videopelejä, ja Bosca Ceoil -nimisen Chiptune-työkalun.
Nykyisin Cavanagh asuu Lontoossa.
Tetrat

| Tetrat |
| --- | --- |
 Neontetroja (Paracheirodon innesi)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Tetrat  Characidae  Latreille, 1825
Alaheimot
 Kyrmytetrat Characinae  Hammastetrat Cheirodontinae  Stevardiinae  Aphyoditeinae  Salakkatetrat Aphyocharacinae  Incertae sedis  Kiekkotetrat Stethaprioninae  Viuhkatetrat Rhoadsiinae  Gymnocharacinae  Pikkutetrat Tetragonopterinae 
Katso myös
   Tetrat Wikispeciesissä   Tetrat Commonsissa 
Infobox OKNimi-testi OK: 
Tetrat (Characidae) on tetrakalojen lahkoon (Characiformes) kuuluva eteläamerikkalaisten kalojen heimo. Monet sen lajit ovat pienikokoisia, värikkäitä ja sopeutuvat vaihteleviin vesioloihin. Niinpä ne ovat suosittuja akvaarion parvikaloja.
Tetroja tunnetaan tuhatkunta lajia. Melkein kaikki ovat kotoisin Etelä- ja Keski-Amerikasta ja Pohjois-Amerikan eteläosista. Useimmat lajit elävät jokivedessä.
Aiemmin tetrojen heimoon luettiin alaheimona Serrasalminae myös piraijat, jotka nyt on erotettu omaksi heimokseen Serrasalmidae.
Akvaariossa pidettyjä lajeja

Alaheimo Salakkatetrat Aphyocharacinae
Tulipyrstötetra (Aphyocharax rathbuni)
Punaevätetra (Aphyocharax anisitsi)
Alaheimo Lasitetrat  Paragoniatinae
Lasitetra (Prionobrama filigera)
Alaheimo Pikkutetrat Tetragonopterinae
Hehkujuovatetra (Hyphessobrycon amapaensis)
Hehkutetra (Hyphessobrycon amandae)
Intiaaninsulka (Pristella maxillaris)
Kardinaalitetra (Paracheirodon axelrodi)
Keisaritetra (Nematobrycon palmeri)
Kerritetra (Inpaichthys kerri)
Kirsikkatetra (Hyphessobrycon erythrostigma)
Korutetra (Hyphessobrycon bentosi)
Kulmatetra (Thayeria boehlkei)
Kuparitetra (Hasemania nana)
Kääpiösuppusuu (Nannostomus marginatus)
Lipputetra (Hemigrammus caudovittatus)
Lyhtytetra (Hemigrammus ocellifer)
Musta-aavetetra (Hyphessobrycon megalopterus)
Mustaneontetra (Hyphessobrycon herbertaxelrodi)
Mustatetra (Gymnocorymbus ternetzi)
Neontetra (Paracheirodon innesi)
Pikkutetra (Hyphessobrycon eques)
Pikkukirsikkatetra (Hyphessobrycon socolofi)
Puna-aavetetra (Hyphessobrycon sweglesi)
Punapäätetra (Hemigrammus bleheri)
Punasuutetra (Hemigrammus rhodostomus)
Punatetra (Hyphessobrycon flammeus)
Roiskuttajatetra (Copella arnoldi)
Rubiinitetra (Hemigrammus erythrozonus)
Ruusuaavetetra (Hyphessobrycon roseus)
Ruusutetra (Hyphessobrycon rosaceus)
Safiiritetra (syn. Kolumbiantetra, Hyphessobrycon columbianus)
Sinineontetra (Paracheirodon simulans)
Sinitetra (Boehlkea fredcochui)
Sitruunatetra (Hyphessobrycon pulchripinnis)
Timanttitetra (Moenkhausia pittieri)
Aiheesta muualla

Harrastajan sivu
Biologinen psykiatria

Biologinen psykiatria tai biopsykiatria näkee mielen häiriöt osana ihmisen hermoston biologista toimintaa. Sen monitieteellinen pohja on muun muassa neurotieteissä, biokemiassa ja genetiikassa. Biopsykiatrian lähtökohtana on teoria käyttäytymisen ja psykopatologian biologisesta alkuperästä.
Bodøn tuomiokirkko

Bodøn tuomiokirkko talvella 2004.
Bodøn tuomiokirkko (norj. Bodø domkirke) on kirkkorakennus Bodøn kaupungissa, Norjan Nordlandin läänissä. Kirkko on Sør-Hålogalandin piispakunnan pääkirkko ja Bodøn suurin kirkko. Funktionalistisen, vuonna 1956 valmistuneen betonisen kirkkorakennuksen suunnittelusta ovat vastanneet norjalaiset arkkitehdit Gudolf Blakstad ja Herman Munthe-Kaas. Kirkossa on istumapaikat 890 ihmiselle. Kirkon kellotorni kohoaa 36 metrin korkeuteen.
Aiheesta muualla

Wikimedia Commonsissa on kuvia tai muita tiedostoja aiheesta .
Kirkon kotisivut (Arkistoitu – Internet Archive) (norjaksi)
Arkitekturguide (norjaksi)
Norjan evankelis-luterilaiset tuomiokirkot
Bergen
Bodø
Fredrikstad
Hamar
Kristiansand
Molde
Oslo
Stavanger
Tromssa
Trondheim
Tønsberg
The Importance of Being Idle

| ”The Importance Of Being Idle” Oasis |
| --- | --- | --- |

Singlen tiedot
 Albumilta: Don’t Believe the Truth
 Julkaistu: 22. elokuuta 2005
 Tuottaja(t): Noel Gallagher, Dave Sardy, Oasis.
 Tyylilaji: rock
 Kesto: 09.35 (CD)
 Levy-yhtiö: Big Brother Recordings (UK)
Oasiksen muut singlet
| ”Lyla” 2005 | ”The Importance of Being Idle” 2005 | ”Let There Be Love” 2005 |
The Importance Of Being Idle on rock-yhtye Oasiksen kappale ja single, joka julkaistiin 22. elokuuta, 2005. Se nousikin välittömästi Ison-Britannian, Italian ja Japanin singlelistojen sijalle 1, ollen järjestyksessään yhtyeen 8 ykkössingle. The Importance Of Being Idlen laulaa Noel Gallagher joka on myös kirjoittanut kappaleen. Singlen b-puolia ovat Pass Me Down The Wine jonka on kirjoittanut Liam Gallagher ja Gem Archerin kirjoittama The Quiet Ones. Singlestä on julkaistu myös DVD-versio, jolla on The Importance Of Being Idle kappaleen video ja minidokumentti sen teosta. Singlen kansi on kuuluisan kansitaiteilija Simon Halfonin suunnittelema.
Noel on sanonut, että inspiraatio laulun sanoihin tuli hänen omasta laiskuudestaan, ja että kappale kertoo laiskasta idiootista, joka rakastaa laiskana idioottina olemista.  Toisen säkeistön lause "i begged my doctor for one more line", vaikuttaa viittaavan tositapahtumaan Noelin omasta elämästä hänen lopettaessa kokaiinin käytön vuonna 1998.
Kappale löytyy myös yhtyeen "best of" -kokoelmalta Stop The Clocks (2006).
Kappaleet

CD RKIDSCD 31
"The Importance of Being Idle" (Noel Gallagher) - 3:43
"Pass Me Down the Wine" (Liam Gallagher) - 3:51
"The Quiet Ones" (Gem Archer) - 2:01
7" RKID 31
"The Importance of Being Idle" (Noel Gallagher) - 3:43
"Pass Me Down the Wine" (Liam Gallagher) - 3:51
DVD RKIDSDVD 31
"The Importance of Being Idle" - 3:41
"The Importance of Being Idle" (Demo) - 3:40
"The Importance of Being Idle" (Video) - 4:03
"The Making of" (Dokumentti) - 5:22
Promo CD RKIDSCD 31P
"The Importance of Being Idle" (Radio edit) - 3:37
Aiheesta muualla

Oasis - The Importance Of Being Idle (Official Video) YouTubessa
Astrahanin alue

| Astrahanin alue Астраха́нская о́бласть |
| --- | --- |
 Maaseutua Astrahanin alueella
 Lippu:  Vaakuna
 Alueen sijainti Venäjällä
 Koordinaatit: 46°22′N, 48°05′E 
Valtio:  Venäjä
Federaatiopiiri:  Eteläinen
Piiritasoisia kaupunkeja:  3
Piirejä:  11
Perustettu:  27. joulukuuta 1943
Hallinto:  
 – hallinnollinen keskus:  Astrahan
 – kuvernööri:  Aleksandr Žilkin
Pinta-ala:  44 100 km²
Väkiluku (2002):  1 005 276
 – väestötiheys:  22,8 as./km²
Lyhenteet:  
 – ISO 3166:  RU-AST
 
Astrahanin alueen internetsivut
 Aikavyöhyke UTC+4 (MSK+1) 
Astrahanin alue (ven. Астраха́нская о́бласть, Astrahanskaja oblast) on hallinnollinen alue Etelä-Venäjällä Volgan alajuoksun ympärillä. Se rajoittuu koillisessa Kazakstaniin, kaakossa Kaspianmereen, lounaassa Kalmukiaan ja luoteessa Volgogradin alueeseen. Alueen pinta-ala on 44 100 km².
Maantiede

Astrahanin alue on suurimmaksi osaksi Kaspian syvänköä, vain pohjoisosassa on alankoa. Volga virtaa alueen läpi luode-kaakko suunnassa ja laskee Kaspianmereen muodostaen laajan suiston. Alueen suurin järvi on Baskuntšak. Alue on pääasiassa aroa (mm. Kalmukkiaroa). Vähäiset metsät ovat keskittyneet alueen pohjoisosaan ja itäosassa on vähän aavikkoa.
Historia

Astrahanin aluetta asuttivat useat turkkilais-tataarilaiset heimot viimeistään 400-luvulta lähtien. Mongolit valloittivat alueen 1200-luvulla ja se tuli kuulumaan tämän jälkeen Kultaisen ordan valtakuntaan. Astrahanin kaupunki perustettiin 1200-luvulla. Kultainen orda hajosi sisällissodan seurauksena 1400-luvulla ja jakaantui pienempiin valtioihin. Kaani Qasim perusti Astrahanin kaanikunnan 1466. Suurin osa kaanikunnan väestöstä oli Astrahanin tataareja ja nogaita. Venäjä valloitti Astrahanin kaanikunnan 1557.
Venäjän keisarikunnassa alue tuli kuulumaan laajaan Astrahanin kuvernementtiin. Neuvostoliiton perustamisen jälkeen Astrahanin kuvernementista erotettiin muun muassa Kalmukia ja osia Kazakstanista ja jäljelle jääneestä alueesta muodostettiin Astrahanin alue. Astrahanin alue laajeni vuonna 1945 kun siihen liitettiin osia Stalingradin alueesta ja kalmukkien karkotuksen jälkeen lakkautettu Kalmukian ASNT. Kalmukit saivat palata kotimaahansa 1957 jolloin Kalmukia taas erotettiin Astrahanin alueesta.
Väestö

Astrahanin alueen asukasluku on 1 000 900 henkeä (vuonna 2008). Kaupunkiväestön osuus on 66,9 %. Suurin kaupunki on Astrahan. Vuoden 2002 väestönlaskennan mukaan asukkaista 69,7 % on venäläisiä, 14,2 % kazakkeja, 7,0 % tataareja, 1,3 % ukrainalaisia ja 1,0 % tšetšeenejä.
Hallinto

Astrahanin alue on jaettu hallinnollisesti 11 piiriin ja 3 kaupunkialueeseen. Aluehallinnon johdossa on kuvernööri ja alueduuma (ven. gosudarstvennaja duma).
Hallinto > Piirit

Ahtubinskin piiri (ven. Ахтубинский район, Ahtubinski raion)
Harabalin piiri (ven. Харабалинский район, Harabalinski raion)
Ikrjanojen piiri (ven. Икрянинский район, Ikrjaninski raion)
Jenotajevkan piiri (ven. Енотаевский район, Jenotajevski raion)
Kamyzjakin piiri (ven. Камызякский район, Kamyzjakski raion)
Krasnyj Jaryn piiri (ven. Красноярский район, Krasnojarski raion)
Limanin piiri (ven. Лиманский район, Limanski raion)
Narimanovin piiri (ven. Наримановский район, Narimanovski raion)
Tšernyi Jaryn piiri (ven. Черноярский район, Tšernojarski raion)
Volgan piiri (ven. Приволжский район, Privolžski raion)
Volodarskin piiri (ven. Володарский район, Volodarski raion)
Hallinto > Kaupunkialueet

Ahtubinsk
Astrahan
Znamensk (suljettu kaupunki)
Talous

Alueella on kevyt-, elintarvike-, koneenrakennus-, metalli-, metsä-, paperi-, sellu- ja kemianteollisuutta sekä öljyn ja maakaasun jalostusta. Maanviljely tuottaa viljaa, vihanneksia ja meloneja. Karjataloudessa on keskitytty lampaiden ja nautakarjan hoitoon. Volgalla ja Kaspianmerellä harjoitetaan kalastusta.
Astrahanissa on tärkeä Kaspianmeren satama ja lentokenttä. Alueelta on rautatieyhteydet Kazakstaniin, Kaukasiaan sekä pohjoiseen Volgogradiin ja Saratoviin.
Aiheesta muualla

Kuvia tai muita tiedostoja aiheesta Astrahanin alue Wikimedia Commonsissa
Astrahanin alueen virallinen kotisivu (Arkistoitu – Internet Archive) (venäjäksi)